CELEX: 62019CN0876
Language: sl
Date: 2019-11-29 00:00:00
Title: Zadeva C-876/19 P: Pritožba, ki jo je Plastics Europe vložila 29. novembra 2019 zoper sodbo Splošnega sodišča (peti senat) z dne 20. septembra 2019 v zadevi T-636/17, Plastics Europe/ECHA

17.2.2020   
            
            
               SL
            
            
               Uradni list Evropske unije
            
            
               C 54/36
            
         
      Pritožba, ki jo je Plastics Europe vložila 29. novembra 2019 zoper sodbo Splošnega sodišča (peti senat) z dne 20. septembra 2019 v zadevi T-636/17, Plastics Europe/ECHA
      (Zadeva C-876/19 P)
      (2020/C 54/40)
      Jezik postopka: angleščina
      
         Stranke
      
      
         Pritožnica: Plastics Europe (zastopniki: R. Cana, E. Mullier, F. Mattioli, odvetniki)
      
         Druge stranke v postopku: Evropska agencija za kemikalije, Francoska republika, ClientEarth
      
         Predlog
      
      Pritožnica Sodišču predlaga, naj:
      
                  —
               
               
                  razveljavi sodbo Splošnega sodišča v zadevi T-636/17;
               
            
                  —
               
               
                  odločbo ED/30/2017 izvršnega direktorja ECH z dne 6. julija 2017 razglasi za nično;
               
            
                  —
               
               
                  podredno, zadevo vrne Splošnemu sodišču, da odloči o ničnostni tožbi pritožnice;
               
            
                  —
               
               
                  toženi stranki na prvi stopnji naloži plačilo stroškov tega postopka, vključno s stroški postopka pred Splošnim sodiščem.
               
            
         Pritožbeni razlogi in bistvene trditve
      
      Pritožnica v utemeljitev pritožbe navaja te razloge:
      
                  A.
               
               
                  Splošno sodišče je napačno uporabilo pravo s tem, da je napačno razlagalo Uredbo REACH (1) in ugotovilo, da Evropska agencija za kemikalije (ECHA) ni dolžna dokazati, da so možni resni učinki za zdravje ljudi znanstveno dokazani v smislu člena 57(f) Uredbe REACH.
               
            
                  B.
               
               
                  Splošno sodišče je napačno uporabilo pravo pri presoji dokazov, s katerimi je razpolagalo, in pri presoji dejstev, kot jih ti dokazi utemeljujejo. Zlasti je Splošno sodišče napačno presodilo, da je ECHA dokazala „verjetne“ resne učinke; opustilo preizkus, ali je ECHA dejansko ocenila informacije o enaki stopnji zaskrbljenosti in se namesto tega napačno oprlo na trditev ECHA, da je bilo to merilo izpolnjeno; storilo napako z zavrnitvijo trditve pritožnice glede upoštevnosti ugotovitev Evropske agencije za varnost hrane (EFSA) za predmetno zadevo; storilo napako z ugotovitvijo, da ugotovitve EFSA utemeljujejo in so skladne z odločbo ECHA in izkrivilo dokaze, ki so jih predložile stranke.
               
            
                  C.
               
               
                  Splošno sodišče je kršilo načelo enakega obravnavanja s tem, da je pritožnico obravnavalo manj ugodno kot ECHA.
               
            
                  D.
               
               
                  Splošno sodišče je napačno uporabilo pravo z napačno razlago člena 2(8)(b) Uredbe REACH in kršilo obveznost obrazložitve s tem, da ni obravnavalo dodatnih trditev glede intermediatov, ki jih je podala pritožnica.
               
            
         (1)  Uredba (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL 2006, L 396, str. 1).